በክልሉ በድርቅና በተፈጥሮ አደጋ የሚጎዱ አካባቢዎችን መታደግ የሚያስችል ፕሮጀክት ይፋ ሆነ፡፡
ባሕር ዳር፡ ታኅሳስ 17/2012ዓ.ም (አብመድ) በአማራ ክልል በተመረጡ ሦስት ወረዳዎች ድርቅና የተፈጥሮ አደጋን ለመከላከል የሚያስችል ፕሮጀክት በክልሉ ገንዘብና ኢኮኖሚ ትብብር ቢሮ ይፋ ተደርጓል፡፡የዓለም ባንክ በ2018 (እ.አ.አ) ባወጣው መረጃ የኢትዮጵያ ሕዝብ ቁጥር 109 ሚሊዮን ገደማ ደርሷል፡፡ ይህ ቁጥርም በሕዝብ ብዛቷ ከናይጄሪያ በመቀጠል ሁለተኛዋ የአፍሪካ ሀገር ያደርጋታል፡፡ ኢትዮጵያ ፈጣን የኢኮኖሚ ዕድገት እያስመዘገበች እንደሆነም መረጃው ጠቁሟል፡፡ዓመታዊ ምጣኔዋም በአማካይ 9 ነጥብ 9 በመቶ እንደሆነ ይነገራል፡፡ በ2025 ደግሞ መካከለኛ ገቢ ካለቸው ሀገራት ተርታ ለመሰለፍ እየሠራች መሆኑን ነው የሚናገረው፡፡እንደ ዓለም ባንክ መረጃ ከሆነ አንድ ኢትዮጵያዊ ዓመታዊ የነብስ ወከፍ ገቢው 790 የአሜሪካ ዶላር ነው፡፡ መረጃው ኢትዮጵያ እያደገች ያለች ሀገር እንደሆነች ቢገልጽም የዜጎች የነብስ ወከፍ ገቢ ከዚህ ግባ የሚባል አይደለም፡፡